Central Médiacsoport Zrt. A "szálas megoldásokat" elsők között emlegetik évek óta, ha villámgyors és fájdalommentes arcfiatalításról esik szó. Nézzük, mikből is válogathatunk, és melyek a fő különbségek köztük! Most persze sokan rávágnák, hogy a Photoshop a megfejtés, de szerencsére a varázsfonalak a valóságban is léteznek, ahogyan a gyors és látványos arcfiatalítás is – a tündér szerepében pedig a bőrgyógyászt üdvözölhetjük. A varázsigék eképpen hangzanak: FTC, Cog és Silhouette Soft, a köztük lévő különbségekről pedig Bolgár Zsanett, a Royal Clinics vezetője számolt be részletesebben. A felszívódó szálakkal végzett arclifting napjaink egyik legkeresettebb fiatalító kezelése. Nem csoda, hiszen rendkívül gyors, látványos ugyanakkor természetes hatású és eredménye tartós. A beavatkozás nem jár fájdalommal, kockázattal és gyógyulási idővel, így a munkából való kieséssel sem. Nézzük, pontosan mit takarnak a különféle megnevezések! FTC- avagy finomszálas kontúrozás A rövidítés a Fine Thread Lifting kifejezést takarja, ami felszívódó szálakkal történő arckontúrozást jelent. A helyi érzéstelenítésben történő eljárás során különböző méretű és kialakítású felszívódó szálakat helyeznek el a bőrszövet megfelelő mélységébe. Ezek a szálak, nemcsak a bőr azonnali megemelésére, felszínének kisimítására szolgálnak, de a szövet szilárdságának fokozásán túl hosszabb távon serkentik az új kollagénrostok termelődését, azaz belülről épül újjá a bőr! Cog-szál Cog, az extra feszesítésért A „cog” angolul patkószeget jelent, de nem kell megijedni, hiszen a hajszálnál is vékonyabb szálakról van szó! Az FTC eljárás továbbfejlesztéseként jelentek meg a Cog-szálak, melyeket kis fogakkal láttak el. Ezek az apró karmok már képesek valósággal belekapaszkodni a szövetekbe és azokat erőteljesebben megemelni. Kiváló eredményeket érnek el velük nemcsak az arckontúr, de a szemöldök, az orr-ajak barázda és a száj szegletében kialakuló marionett-ránc megemelésében is. A Cog szálak a kollagéntermelés stimulációját is fokozottan segítik elő, így az eredmény akár 2-3 évig is tartós lehet. Silhoutte Soft Silhoutte Soft arcemelés Mi az, amitől az arc leginkább fáradt, idősödő benyomást kelt a negyedik ikszen túl? Egyértelműen az arc középső részének megereszkedése. A Silhouette Soft beavatkozással ezt a területet tudják villámgyorsan (mindössze 30 perc alatt) megemelni. A vadonatúj kezelés hatása kincset ér: az orca teltebb és megemelkedettebb lesz. Arcunk felfrissültnek, relaxáltnak fog kinézni, összességében fiatalosnak – ám úgy, hogy közben a mimika, az arc finommozgásai nem változnak.
Silhouette Soft is featured in the latest Hungarian language edition of Marie Claire, in a review of three top wrinkle treatments written by J Sanett, head of Royal Clinics at a leading aesthetic centre in Budapest. The article was published on September 19, and it has already been translated into several languages. Fine-threaded contouring and Cog treatments were also reviewed.